*Par atbilžu sniegšanu par iepirkuma procedūras*

*“Teleskopiskā iekrāvēja ar aprīkojumu piegāde un apkope”*

*(ID Nr. RS/2024/78) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā pakalpojuma sniedzēja ir saņēmusi vēstuli ar lūgumu sniegt skaidrojumu par iepirkuma procedūras “Teleskopiskā iekrāvēja ar aprīkojumu piegāde un apkope” (ID Nr. RS/2024/78) nolikumā (turpmāk – Nolikums) ietvertajām prasībām.

***1. jautājums***

*Tehniskās specifikācijas 10.3. punkts - atpakaļskata spoguļi kabīnes iekšpusē. Lūdzu skaidrojiet nepieciešamību pēc šī papildus aprīkojuma? Iekrāvējs ir aprīkots ar āra sānu spoguļiem un atpakaļ skata kameru, kura ieslēdzas automātiski, pārslēdzoties uz reversu, spoguļi kabīnes iekšpusē nesniedz pietiekamu redzamību uz aizmuguri, kā arī traucē redzamībai uz priekšu un augšu.*

*Ja ir iespējams lūdzu izņemt šo punktu.*

**Atbilde:**

Atpakaļskata spoguļi kabīnes iekšpusē nepieciešami, lai operatoram saglabātos pārskatāmība ap iekrāvēju bez ieslēgta reversa.

Tehniskās specifikācijas 10.3. punktā grozījumus nav plānots veikt.

***2. jautājums***

*Tehniskās specifikācijas 6.7. punkts - 12 v izvads uz strēles gala fiksētās daļas. Vai varam lūgt skaidrojumu nepieciešamībai pēc šī papildus aprīkojuma? Ja šis aprīkojums nepieciešams tikai lai vadītu personāla celšanas grozu, tad lūgums izņemt šo punktu ārā, jo katram ražotājam ir sava specifika kā nodrošināt groza vadību. Ja tomēr ir paredzēts cits pielietojums, lūdzu skaidrojumu kāda tipa rozetei vajadzētu būt un vai iespējams piedāvāt 24 v izvadu?*

**Atbilde:**

Tehniskās specifikācijas 6.7. punktā minētais izvads tiek paredzēts, ja, piemēram, uzkarei būtu nepieciešams uzstādīt papildus funkciju (piemēram, ja tā būtu sniega lāpsta, lai ar elektromagnētisko slēdzi varētu pārslēgt funkcijas un nebūtu nepieciešama papildus hidraulikas līnija). Voltāžu spriegums atkarīgs no tehnikas sprieguma, tātad var nodrošināt arī 24 v izvadu.

Informējam, ka nolikuma Tehniskās specifikācijas 6.7. punktā tiks veikti precizējumi. Grozījumi tiks publicēti [www.eis.gov.lv](http://www.eis.gov.lv) un [www.rigassatiksme.lv](http://www.rigassatiksme.lv) .

Iepirkumu komisijas priekšsēdētāja Karīna Meiberga